Ռոսգվարդիայի ղեկավարը մեկ շաբաթ ժամանակ ունի՝ մտածելու համար, հավելել է Նավալնին: Իր պատասխանում նա նաև թվարկել է այն անշարժ գույքը, որ, Կոռուպցիայի դեմ պայքարի հիմնադրամի տվյալներով, պատկանում է Զոլոտովին և նրա մերձավոր ազգականներին, և նրան մեղադրել է ապօրինի հարստացման մեջ: «Ես, միևնույն է, ձեր մասին կարծիքս չեմ փոխի: Ես կարծում եմ, որ դուք գող եք: Ես կարծում եմ, որ դուք գողանում եք թե՛ պետությունից, թե՛ ժողովրդից և թե՛ կոնկրետ՝ Ռոսգվարդիայի ձեր գործընկերներից»,- հայտարարել է Նավալնին: